د بلوچستان ائنده حکومت، چیلنجونه او پښتانه
بلوچستان ته د بیلتون غوښتونکو لخوا وسله وال عملیات، د بې درکه کسان ستونزه، بې امني، بې روزگاري، تعلیم او د صحت مسلې ور پیښې دي او څیړونکې وايي راتلونکې حکومت ته به هم ددې مسلو د حل چیلنج ورپیښ وي. خو پوښتنه دا ده چې هلته به حکومت څوک جوړوي؟ او هغه به دومره توان وولري چې ددې ورپاتې چیلنجونو مقابله ووکي؟
واشنگټن — د پاکستان په کړکیچ ځپلي بلوچستان ایالت کې د ١١م مئۍ په عمومي ټاکنو کښې دې ځل په حیرانه ونکې ډول چپ لاسې ملت پاله گوندونو میدان وهلی. له بلوڅې برخو څخه د ډاکټر عبدالمالک بلوڅ نیشنل گوند له اته ؤ چوکیو سره د غټ بلوڅ ملت پاله گوند په توگه مخې ته راغلی او د بلوچستان د پښتنې برخوڅخه د محمود خان اڅکزي پښتونخوا ملي عوامي گوند په لومړي ځل د صوبائي اسمبلي ١٠ چوکۍ گټلې دي. پخپله محمود خان اڅکزۍ له کوټې او قلعه عبدالله څخه د قامي اسمبلۍ په دواؤ چوکیو بری ترلاسه کړی. د چپ لاسې ملت پاله گوندونو گټه او د ښې لاسې گوند جمیعت علما اسلام (ف) ته ستره ماته د زیاتره څیړونکو په نظر د تیرو پنځو کلونو محرومیانې او بې امنیتي ده چې د پیپلز گوند او جمیعت په مشري کې د ایتلافي حکومت په مهال موجوده وه. او که د کال ٢٠٠٨ د ټاکنو څخه د بائیکاټ نتیجه؟ او تر اوسه نتیجې ښائي بلوچستان کې جی یو ايي سره هم هغه کانه سوې کومه چې خیبر پښتونخوا کې د ای این پې سره سوې. څیړونکې وايي تیرو پنځوو کلونو کې امنیت دومره خراب سوی چې په سپینه ورځ هم نه خو د گنې گوڼې ښار کوټه کې او نه هم په نورو برخو کې ازاد تگ راتگ کیدی سوای. هم دا وجه ده چې پیپلز گوند یوه هم چوکۍ نه ده گټلی. بلوچستان ته د بیلتون غوښتونکو لخوا وسله وال عملیات، د بې درکه کسان ستونزه، بې امني، بې روزگاري، تعلیم او د صحت مسلې ور پیښې دي او څیړونکې وايي راتلونکې حکومت ته به هم ددې مسلو د حل چیلنج ورپیښ وي. خو پوښتنه دا ده چې هلته به حکومت څوک جوړوي؟ او هغه به دومره توان وولري چې ددې ورپاتې چیلنجونو مقابله ووکي؟ له بلوڅې برخو څخه د مسلم لیگ نون درې غړی، سردار ثناالله زهري، د ملت پاله نواب خیر بخش زوی نوابزاده چنگیز مري او پخوانی وزیراعلا جان محمد جمالي کامیابه سوې. ډاکټر مالک بلوڅ او سردار اختر مینگل هم اسمبلۍ ته رسیدلې. د پښتونخوا ملي عوامي گوند نواب ایاز خان جوگیزۍ او عبدالرحیم زیارتوال به هم اسمبلۍ کې موجود وي. ددغه مشرانو په موجودگي کې یقیناً خورا تاؤده بحثونه روان وي خو څیړونکې وايي د ائنده بلوچستان حکومت کې ملت پاله گوندونه شریکول به یو غور کار وي. او دوي به وکولائ سي چې له بیلتون خوښتونکو وسله والو سره خبرې پیل کي. څیړونکې تر دې اوس مهاله پورې د نوابزاده چنگیز مري، ډاکټر مالک بلوڅ او سردار اختر مینگل نومونه د ائنده د وزیراعلی په توگه اخلي خو د سردار ثنا الله زهري او جان محمد جمالي په باب هم وايي چې غوره کاندیدان دي. نوابزاده چنگیز مري د ملت پاله نواب خیر بخش مري زوی او د بیلتون خوښتونکې حیربیار مري مشر ورور دی. نواب خیر بخش مري د پنجاب او د انتخاباتو مخالف دی خو مشر زوی يي د مسلم لیگ (ن) په ټکټ له خپلې علاقې څخه کامیابي ترلاسه کړې. څیړونکې په دې نظر دي چې د بلوچستان د ائنده په سیاست کې د وژل سوې نواب اکبر بگټي د کورنۍ هیڅ رول نه لیدل کیږي. ددۍ په وینا دا په مرکز کې د مسلم لیگ نون په امکاني حکومت باندې اړه لری چې په بلوچستان کې د وزیراعلی په توگه څوک لیدل غواړي؟ او بل دا چې ایا د سیاسي حکومت به د صوبې په امیتي چارو بشبړه کنټرول وي او که نه؟ دا تور لگول کیږي چې د پوج استخباراتي اداره او ملیشا قواوې په بلوچستان کې ځنې چارې له پوښتنې بغیر ترسره کوي خو پوجی ادارې دا تورونه ردوي بله دا چې تر ۴٠٠٠ زیات بې درکه کسانو او د هغوۍ د کورنیو په حقله به آیا پوجي ادارې له راتلونکې صوبائي حکومت سره مرسته وکې او که نه؟ دا به په راتلونکو وختونو کې معلومیږي.